## Zakon o izmjenama i dopunama Zakona o sklapanju i izvršavanju međunarodnih ugovora

### NN 73/1991 (31.12.1991.), Zakon o izmjenama i dopunama Zakona o sklapanju i izvršavanju međunarodnih ugovora

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o sklapanju i izvršavanju međunarodnih ugovora

Proglašavam Zakon o izmjenama i dopunama Zakona o sklapanju i izvršavanju
međunarodnih ugovora, kojeg je Sabor Republike Hrvatske donio na sjednicama
Vijeća udruženog rada 29. prosinca 1991" Vijeća općina 29. prosinca
1991. i Društveno-političkog vijeća 29. prosinca 1991.

Klasa: 011-01-91-01/184

Urbroj: 71-91-1

Zagreb, 31. prosinca 1991.

Predsjednik Republike Hrvatske

dr. Franjo Tuđman, v. r.

---

## ZAKON

### o izmjenama i dopunama Zakona o sklapanju i izvršavanju međunarodnih ugovora

Članak 1.

U Zakonu o sklapanju i izvršavanju međunarodnih ugovora ("Narodne
novine", br. 53/91.) članak 1. mijenja se i glasi : "Međunarodnim
ugovorom u smislu ovoga zakona smatra se ugovor što ga Republika Hrvatska
sklapa u pismenom obliku s jednom ili više država, odnosno s jednom ili
više međunarodnih organizacija, koji je reguliran međunarodnim pravom bilo
da je sadržan u jednoj, u dvije, ili više isprava međusobno povezanih,
bez obzira na njegov poseban naziv. Međunarodni akti koji se sklapaju radi
izvršavanja međunarodnih ugovora, a kojima se ne preuzimaju nove obveze,
ne smatraju se, prema ovom zakonu, međunarodnim ugovorima."

Članak 2.

Članak 2. mijenja se i glasi: "Međunarodne ugovore u ime Republike
Hrvatske sklapa predsjednik Republike Hrvatske. Predsjednik Republike Hrvatske
može ovlastiti Vladu Republike Hrvatske da sklopi određeni međunarodni
ugovor. Vlada Republike Hrvatske može i bez ovlasti iz stavka 1., ovoga
članka, sklapati međunarodne ugovore s vladama drugih država u oblasti
gospodarstva i društvenih djelatnosti, kao i međunarodne ugovore o zaštiti
čovjekovog okoliša."

Članak 3.

U članku 3. dodaje se novi stavak koji glasi: "Vlada Republike
Hrvatske odlučuje o vođenju pregovora za sklapanje međunarodnih ugovora
iz članka 2., stavka 2., ovoga zakona."

Članak 4.

U članak 6. iza riječi: "prijedlog" dodaje se riječ: "odnosno",
a riječi: "za pokretanje postupka" zamjenjuju se riječima: "pokrenuti
postupak".

Članak 5.

U člancima 11.,13., 14., stavku 2., članka 15. i stavku 1., članka 16.
iza riječi: "predsjednik Republike Hrvatske" dodaju se riječi:
"odnosno Vlada Republike Hrvatske" u odgovarajućem padežu.

Članak 6.

U članku 15., stavak 1. mijenja se i glasi: "Nakon završnih pregovora
delegacija Republike Hrvatske podnosi predsjedniku Republike Hrvatske odnosno
Vladi Republike Hrvatske izvješće i - ako međunarodni ugovor nije potpisan
- usklađen (parafiran), odnosno u slučaju višestranih međunarodnih ugovora,
usvojen tekst tog ugovora "

Članak 7.

Iza članka 17. dodaje se novi članak 17a. koji glasi "Članak 17a.
Ako to međunarodni ugovor zahtijeva, akt o potvrđivanju, pored ostalog,
može sadržavati: a) rezerve i interpretativne izjave na višestrane međunarodne
ugovore, b) odredbe o stupanju toga međunarodnog ugovora na snagu, c) odredbe
o osiguranju novčanih sredstava radi izvršenja međunarodnog ugovora."

Članak 8.

U članku 19. riječi: "Narodnim novinama" zamjenjuju se riječima:
"u posebnom izdanju pod nazivom Narodne novine - međunarodni ugovori."

Članak 9.

Iza članka 19. dodaje se novi članak 19a. koji glasi: "Članak 19a.
Međunarodni ugovor se registrira kod sekretarijata Ujedinjenih naroda,
shodno članku 102. Povelje i prakse UN, Stranke ugovornice će se dogovoriti
o načinu izvršenja obveze o registraciji. Kad po utvrđenom dogovoru registraciju
provodi Republika Hrvatska, nju će provesti Ministarstvo inozemnih poslova."

Članak 10.

Iza članka 21. dodaje se novi članak 21a. koji glasi: "Članak 21a.
Pristupanje Republike Hrvatske višestranim međunarodnim ugovorima obavlja
se prema postupku za potvrđivanje postupka za potvrđivanje međunarodnih
ugovora. Pristupanje se provodi aktom o potvrđivanju, odnosno na drugi
način predviđen samim međunarodnim ugovorom. Ako se radi o pristupanju
međunarodnom ugovoru, koji potvrđuje Sabor Republike Hrvatske, prije podnošenja
prijedloga za pristupanje, Vlada Republike Hrvatske zatražit će mišljenje
nadležnoga saborskog tijela. Prijedlog za pristupanje Republike Hrvatske
treba sadržavati sve podatke iz članka 7. ovoga zakona, osim prijedloga
za sastav delegacije i predračun troškova. Uz prijedlog o pristupanju prilaže
se tekst međunarodnog ugovora, podaci o strankama Ugovornicama, podaci
da li je delegacija Republike Hrvatske sudjelovala na konferencifi, koja
je usvojila tekst, i o tome koje je stavove zastupala."

Članak 11.

U članku 32. dodaje se novi stavak koji glasi: "Vlada Republike
Hrvatske potvrđuje one međunarodne ugovore koje ne potvrđuje Sabor Republike
Hrvatske."

Članak 12.

Iza članka 33. dodaju se dva nova članka 33a. i 33b. koja glase: "Članak
33a. Postupak sklapanja izmjena i dopuna međunarodnih ugovora provodi se
po odredbama ovoga zakona koje važe za sklapanje međunarodnih ugovora.
Članak 33b. Međunarodni ugovor se prestaje primjenjivati shodno odredbama
o prestanku njegova važenja ili prema općim pravilima međunarodnog prava."

Članak 13.

U svim odredbama Zakona o sklapanju i izvršavanju međunarodnih ugovora
("Narodne novine" br. 53/91.) iza riječi "potvrđuje"
u odgovarajućem padežu dodaje se riječ "(ratificira)" u odgovarajućem
padežu.

Članak 14.

Ovaj zakon stupa na snagu danom objave u "Narodnim novinama".

Klasa: 018-05/91-01 /01

Zagreb, 29. prosinca 1991.

SABOR REPUBLIKE HRVATSKE

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, dipl. lng., v. r. .**

Predsjednik Društveno-političkog vijeća

**Vice Vukojević, dipl. Iur., v.r.**

Predsjednik Sabora

**dr. Žarko Domljan, v. r.**

Zakon, NN 73/1991-1893